นิยายรัก
หมาเฝ้าบ้านแก่ๆ ที่อยู่ในสนามข่าวมานาน รู้จักสไตล์ของคุณปั้น &#8220;บัณฑูร ล่ำซำ&#8221; ซีอีโอแบงก์กสิกรไทยเป็นอันดีว่า เป็นคนให้ความสำคัญกับการพูดมากเพียงใด รู้ไม่จริง ยังไม่ถึงเวลา หรือพูดคำเท็จ คุณปั้นจะไม่พูด แต่ไม่โกหก
27 ส.ค. 2555

หมาเฝ้าบ้านแก่ๆ ที่อยู่ในสนามข่าวมานาน รู้จักสไตล์ของคุณปั้น “บัณฑูร ล่ำซำ” ซีอีโอแบงก์กสิกรไทยเป็นอันดีว่า เป็นคนให้ความสำคัญกับการพูดมากเพียงใด รู้ไม่จริง ยังไม่ถึงเวลา หรือพูดคำเท็จ คุณปั้นจะไม่พูด แต่ไม่โกหก 
เมื่อสุดสัปดาห์ที่ผ่านมา คุณปั้นไปปาฐกถาเรื่องการปรับตัวของเศรษฐกิจรองรับการเติบโตของจีน ของการใช้เงินบาทหยวนอย่างฉาดฉาน
พอลงจากเวทีปุ๊บ นักข่าวก็กรูเข้าไปถามถึงกระแส White Lies ที่กลายเป็นสโลแกนของรองนายกฯ และ รมว.คลัง ไปแล้ว นักข่าวถามว่า “คิดว่าการโกหกสีขาวมีผลกระทบต่อการค้าการพัฒนาเศรษฐกิจ และความเชื่อมั่นของภาคธุรกิจอย่างไรหรือไม่” คุณปั้นสวนทันควันว่า “เผอิญช่วงนี้ผมอยู่ระหว่างเขียนนิยายรัก พระเอกยังต้องหวงนางเอกอยู่ และพระเอกอาจจะต้องหลอกนางเอกบ้าง แต่ถ้าบทหลอกนางเอกบ่อยๆ จะทำให้นางเอกหมดความเชื่อถือพระเอกหรือเปล่าไม่รู้ ต้องไปถามนางเอกเอง” พูดเสร็จก็หัวเราะ ฮ่า ฮ่า ฮ่า หางเสียงยาววววววว